คือเรามีอะไรกับแฟนแบบไม่ใส่ถุงแล้วก็เสร็จข้างในวันที่ 20 (เราทานยาคุมรายเดือนอยู่นะคะ) หลังจากนั้น 21-22 ก็มีเลือดออก วันนี้วันที่ 23 ก็ยังมีอยู่ อยากรู้ว่าเสี่ยงที่จะเป็นอะไรไหมคะ
สวัสดีค่ะ ทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์ถือว่ามีน้อนมาก แม้จะไม่ได้ใส่ถุงยางอนามัยก็ตามส่วนการมีเลือดออกในวันที่ 21-23 พ.ย. โดยที่ยังทานยาคุมเม็ดที่เป็นฮอร์โมนอยู่ ก็น่าจะเกิดจากผลข้างเคียงของยาคุมกำเนิดได้ค่ะ ซึ่งหากเลือดที่ออกมีปริมาณไม่มาก ก็ไม่ได้ถือว่าอันตรายอะไร สามารถทานยาต่อไปได้ หรือหากเลือดที่ออก เกิดในช่วงที่ทานยาคุมที่เป็นเม็ดแป้ง (สำหรับการทานยาคุมชนิด 28 เม็ด) เลือดดังกล่าวก็ถือเป็นประจำเดือนค่ะ และถือเป็นปกติดีค่ะ